Aghâma Mesir kona

Aghâma Mesir konah paneka bentuk kaparcajeen bân ritual politeisme tor ruwat sè ètoro'aghi sareng orèng-orèng Mesir konah. Aghâma panèka èpusataghi de' ka interaksina orèng-orèng Mesir sareng dewa-dewi sè èparcajâ kalowar dâri bân ngontrol kakowadhân alam. Ritual-ritual akadhi do'a bân aparèng sasembhâ'an panèka usaha kaangghuy ngaollè bhântowan dâri para dewa. Praktek kaaghâmaan formal apusat dâ' ka Fir'aun,pangobâsa Mesir sè èparcajâ andi' kakowadhân socce karana jabatanna. Fir'aun abâdhâ'aghi perantara antara rakyat bân para dewa bân andi' kawajibân ajâgâ rèng-orèng kasebbhut lèbât ritual bân aparèng sasembe'en sopajâ kaseimbangan è alam semesta èpeyara . Naghârâ kasebbhut jughân ngabdiaghi sumber daya sè cè' bânnya'na, khusussa kaangghuy aktivitas-aktivitas ritual bân pembangunan kuil-kuil.

settong orèng bisa abhâreng sareng dewa kaangghuy kaparloanna dhibi', nyareh bhântowan lebât du'a, otabâ nyo'on kaangghuy abâktè lèbet ritual sihir. Praktek-praktek panèka sanajhân bâdâ bhidhâna, namong tetep ahubungan kalabân ritual bân adhât-adhât formal.Tradisi aghâma sè èkennal èkembhângaghi cè' ceppètta è jhâman sejarah Mesir polana status firaun èkorangè. Aspek penting laènna panèka kaparcajâ'ân sè èkabâ' è akhirat bân upacara pemakaman. Orèng Mesir aghâbây usaha khusus kaangghuy mastèaghi jiwan sè ta' bisa matè saamponna matè, orèng Mesir nyadhiya'aghi makam, pakakas kobhurân, bân sasembhâ'ân kaangghuy ajâgâh bâdân bân nyabana orèng sè matè.

Aghâma panèka asalla dâri jhâman prasejarah Mesir  bân ampon ajhâlân abit lebbi dâri 3.000 taon. Seluk beluk  kaparcajâ'anna ampon aoba dâri bâkto ka bâkto, sè ècerminaghè kalabân sifat dâri para dewa sè abe-obe bân ageseera hubungan sè rumit.. È pan-bârâmpan bâkto, bâdâ dewa sè èangghep lebbi beccè' dâri sè laènna, è antarana dewa mata'arè Ra, dewa pencipta Amun, bân dewi ibu Isis. È bâkto sè pandhâ', dâlem teologi sè èberri' tao sareng Firaun Akhenaten, sèttong dewa sè èsebbhut Aten aghântè'è panteon tradisional. Aghâma bân mitologi Mesir Kuno ampon adhingghâl bânnya' tolesan bân monumen, bân ampon andi' pangaro sè jhâu dâ' kabudâjâ'an Kuno bân modern.

 Teologi 
Keyakinan bân ritual sè samangkèn èsebbhut "Aghâma Mesir Konah" panèka bâgiyân dâri sadhâjâ aspek budaya Mesir. Bhâsana rèng-orèng rowa ta' andi' sèttong istilah sè padâ bân konsep aghâma Eropa modern. Aghâma Mesir Konah bhunten tradisi monolitik, namong kadhâddiyân dâri settong-settong keyakinan bân praktek sè lebâr bân acem-macem, sè terhubung sareng fokus umum dâ' interaksi dunnya manossa bân ilahi. Ciri-ciri para dewa sè èpadhâddhi è alam suci panèka bâdâ è dâlem pemahaman orèng Mesir tentang alam dunnya sè èkennengen.

 Dewi-dewi 
Orèng Mesir jhâman konah parcajâ dâ' kakowadhân para dewa è dâlem sadhâjâ gerakan bân prinsip alam. rèng-orèng rowa parcajâ jhâ' para dewa bânnè namong ngontrol fenomena alam, tapè jhughân bâdâ è dâlem unsur-unsur kasebbhut dhibi'. Kakowadhân luhur panèka tamaso' unsur-unsur, karakteristik kèbân, otabâ kakowadhân-kakowadhân abstrak. Rèng-orèng rowa parcajâ dâ' panteon dewa sè noro' è sakabbhina aspek alam semesta bân komunitas manossa. Praktek-praktek kaaghâmaan panèka usaha kaangghuy ngontrol bân matenang fenomena-fenomena panèka bân kaangghuy ngobâ kaangghuy tojjhuwân kaparlowanna manossa. Sistem politeistik panèka kompleks, polana para dewa èparcajâ muncul è dâlem manifestasi sè dhâ-bidhâ, bâdâ sè andi' peran mitologis. Bânnya' kakowadhân alam, akadhi mataarè, èkabâ' sareng bânnya' dewa. Panteon sè acem-macem molaè dâri dewa-dewa sè aghâdhui peran vital è alam semesta kantos dewa-dewa kènè' otabâ "setan" kalabân peran sè cè' èbâtesi otabâ lokal. Èngghi panèka jhughân tamaso' dewa-dewa sè èadopsi dâri budaya manca, bân torkadhâng kadhâddhiyân dâri manossa: firaun sè la matè èangghep socce, bân torkadhângkadhâddhiyân orèng biasa sè èhormati akadhi Imhotep jhughân èdewa'aghi.